CELEX: 32018D0355
Language: sk
Date: 2018-02-27 00:00:00
Title: Rozhodnutie Politického a bezpečnostného výboru (SZBP) 2018/355 z 27. februára 2018 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2017/682 (BiH/26/2018)

12.3.2018   
            
            
               SK
            
            
               Úradný vestník Európskej únie
            
            
               L 68/12
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/355
   z 27. februára 2018
   o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2017/682 (BiH/26/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
   keďže:
   
               (1)
            
            
               Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (ďalej len „veliteľ ozbrojených síl EÚ“).
            
         
               (2)
            
            
               PBV 29. marca 2017 prijal rozhodnutie (SZBP) 2017/682 (2), ktorým vymenoval brigádneho generála Antona WALDNERA za veliteľa ozbrojených síl EÚ.
            
         
               (3)
            
            
               Veliteľ operácie EÚ odporučil, aby bol ako nástupca generálmajora Antona WALDNERA za nového veliteľa ozbrojených síl EÚ od 28. marca 2018 vymenovaný generálmajor Martin DORFER.
            
         
               (4)
            
            
               Vojenský výbor EÚ vyjadril súhlas s týmto odporúčaním 30. januára 2018.
            
         
               (5)
            
            
               Rozhodnutie (SZBP) 2017/682 by sa preto malo zrušiť.
            
         
               (6)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.
            
         
               (7)
            
            
               Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo stranami Partnerstva za mier, a ktoré následne uzavreli dvojstranné bezpečnostné dohody s NATO,
            
         PRIJAL TOTO ROZHODNUTIE:
   Článok 1
   Generálmajor Martin DORFER sa týmto od 28. marca 2018 vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine.
   Článok 2
   Rozhodnutie (SZBP) 2017/682 sa týmto zrušuje.
   Článok 3
   Toto rozhodnutie nadobúda účinnosť 28. marca 2018.
   
      V Bruseli 27. februára 2018
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 252, 28.7.2004, s. 10.
   
      (2)  Rozhodnutie Politického a bezpečnostného výboru (SZBP) 2017/682 z 29. marca 2017 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2016/332 (BiH/25/2017) (Ú. v. EÚ L 98, 11.4.2017, s. 20).